SA'ner, minstens vier ander in Nigerië ontvoer | Maroela Media
SA'ner, minstens vier ander in Nigerië ontvoer
'n Suid-Afrikaner en minstens vier ander mense, onder wie twee Australiërs, is Woensdag in Nigerië op pad werk toe ontvoer.
Punch, 'n dagblad in Nigerië, berig op sy webtuiste dat 'n groep mense, insluitend die Suid-Afrikaner, Australiërs, 'n Nieu-Seelandse burger en Nigeriërs, wat vir 'n Australiese maatskappy in Nigerië werk, omstreeks 06:00 op pad werk toe was toe hulle oorval is.
Volgens die berig is die groep deur vier gewapende polisiebeamptes vergesel toe hulle by die Idundu-brug in Calabar in die Cross River-staat deur gewapende mans oorval is. Een van die bestuurders is glo doodgeskiet terwyl twee mense glo daarin kon slaag om te ontsnap.
'n Ooggetuie het aan die dagblad gesê die ontvoerders het in 'n boot op die rivier vir die groep gewag.
Die polisie het aan Punch bevestig dat 'n Suid-Afrikaner, twee Australiërs en twee Nigeriërs ontvoer is.
Australie moet maar self hier sorg. As jy regtig in Nigerie wil werk, rofste mense en land, ek voel SA het geen verpligting, hierdie man bring geen inkomste of ontwikkeling vir SA in nie, Australie moet maar ontferm.
En sal SA dan sorg vir die Suid Afrikaners en Kiwi land vir die Kiwi?
Selfsorg, dink jy rerig ons mans wil in die buiteland werk???? My man het soos veel ander geen keuse nie, omrede hier geen werk vir hulle is nie! Ek sit soos baie ander vrouens alleen op n plaas omrede my man geld gaan verdien in somali, en ja dink jy ons land gaan n vinger lig, om daai persoon te help, glad nie! Bid eerder vir sy familie, ek weet hoe dit voel om in vrees te lewe dat so iets jou man dalk kan oorkom. Sterkte vir almal wat in die buitelande kontrak werk doen, ek bid elke dag… Lees meer »
Hoeveel keer het ek nie al gewens die buiteland wil ingryp en ons help met die dinge wat aangaan hier in Suid-Afrika nie…… as dit enigsins in my vermoëns was het ek almal van hulle gehelp, Kiwi of the not – dis mense en hulle verkeer in nood.
Baie sterkte aan die familie. Baie Suid-Afrikaners word gedwing om in ander lande te werk as gevolg van rassediskriminasie teen die Blankes. Ek bid dat hulle veilig sal wees.